open-index/open-wikipedia-markdown huggingface dataset:
ชนกปุรธาม

**ชนกปุรธาม** (, ) หรือ **ชนกปุระ** (, ) เป็นนครกึ่งมหานครในเขตธนุษา รัฐมเธศ ประเทศเนปาล นครเป็นศูนย์กลางของศาสนาและการท่องเที่ยวเชิงวัฒนธรรม และเป็นศูนย์กลางการปกครองของทั้งเขตธนุษาและรัฐมเธศ

นครก่อตั้งขึ้นในต้นศตวรรษที่ 18 ตามธรรมเนียมมุขปาฐะว่ากันว่าก่อนหน้ามีนครตั้งอยู่ชื่อชนกปุรธาม ซึ่งเป็นราชธานีของราชวงศ์วิเทหะวิเทหะแห่งแคว้นมิถิลาในสมัยโบราณ

ชนกปุรธามตั้งอยู่ห่างจากกาฐมาณฑุออกไปทางทิศตะวันออกเฉียงใต้   มีประชากร 173,924 คน และ 195,438 คนในปี 2021 ปัจจุบันชนกปุรธามเป็นเมืองระดับกึ่งมหานครที่มีประชากรมากที่สุดในเนปาล และตั้งอยู่ 18&nbsp;กิโลเมตรไปจากพรมแดนภิตฏโมร์กับอินเดีย ที่ซึ่งมีบริการรถไฟเนปาลจากชนกปุรธามไปกลับชัยนครในอินเดีย

## อ้างอิง

หมวดหมู่:เมืองในประเทศเนปาล
วันเวย์

**วันเวย์** () เป็นกลุ่มอาร์แอนด์บี/ฮิปฮอปร่วมสมัยของเกาหลีใต้
ทั้งคู่ประกอบด้วยนักร้องนำชื่อ ปีเตอร์ และแร็ปเปอร์ชื่อ สกาย พวกเขาเปิดตัวเมื่อวันที่ 6 มีนาคม ค.ศ. 2010 ในรายการ *[[Music Core|มิวสิคคอร์]]* ของเอ็มบีซี ด้วยซิงเกิลโปรโมตชื่อ "เมจิก" นับตั้งแต่เปิดตัวพวกเขาก็ได้ปรากฏตัวในรายการวิทยุหลายรายการ เช่น *เอ็มบีซีสแครีไนท์*, *ทีบีเอส เค-ป็อปปูลาร์* ที่จัดโดยแอสวัน, *ทีบีเอสมิวสิคแพลเน็ต* ซึ่งจัดโดยเจ.เอ และ *[[Arirang (TV network)|อาริรัง]] อีฟนิงกรูฟ* จัดโดยดีเจโดโรธี

วันเวย์ถือเป็นวงอาร์แอนด์บีที่กำลังมาแรงซึ่งกำลังได้รับความสนใจทั้งในเกาหลีใต้และต่างประเทศในการแต่งเพลงของตัวเองและ "วันเวย์ซาวด์" อันเป็นเอกลักษณ์ของพวกเขา พวกเขาได้โพสต์เพลงคัฟเวอร์ต่าง ๆ ในช่องทางการของยูทูบ เช่น "เซ็กซี่เลิฟของนี-โย" และเปิดตัวอย่างเป็นทางการบนยูทูบด้วยเพลง "ยู-แดร็ก" ที่แต่งขึ้นเอง ซึ่งมีอยู่ในตอนแรกที่ชื่อว่า วันเวย์สตรีท

## อ้างอิง
1. http://en.wordpress.com/tag/yj-entertainment/  Worldpress. 2010-03-16.  Retrieved: 2010-03-30.
2. http://blog.mtviggy.com/2010/02/17/reviewing-the-new-korean-hip-hop-trio-one-way/  MTV IGGY. 2010-02-17.  Retrieved: 2010-03-30
3. http://www.wewantkpop.com/2/blog/one_way_released_beautiful_day_music_video-192.html   2013-06-04.  Retrieved: 2013-06-04

## แหล่งข้อมูลอื่น
*วันเวย์บนมายสเปซ

หมวดหมู่:กลุ่มดนตรีเคป็อป
หมวดหมู่:เคป็อป 
หมวดหมู่:นักร้องเกาหลีใต้ 
หมวดหมู่:บอยแบนด์เกาหลีใต้ 
หมวดหมู่:กลุ่มดนตรีป็อปสัญชาติเกาหลีใต้ 
หมวดหมู่:กลุ่มดนตรีสัญชาติเกาหลี
โยเซฟ เฉิน

**โยเซฟ เซิน เซอะ-เจวิน** (อักษรโรมัน: Joseph Zen Ze-kiun SDB; , เกิด 13 มกราคม 1932) เป็นพระคาร์ดินัลในคริสตจักรคาทอลิกจากฮ่องกง ผู้ดำรงตำแหน่งมุขนายกแห่งฮ่องกงคนที่หก เขาได้รับการแต่งตั้งเป็นพระคาร์ดินัลสนปี 2006 และเป็นผู้มีบทบาทในการออกมาพูดถึงปัญหาการละเมิดสิทธิมนุษยชน, เสรีภาพ และเสรีภาพทางศาสนาในฮ่องกงและจีน เขามีความสัมพันธ์สำคัญมากกับค่ายสนับสนุนประชาธิปไตยของฮ่องกง และมักถูกวิพากษ์วิจารณ์โดยกลุ่มสนับสนุนปักกิ่งกับรัฐบาลจีน เขาเกษียณจากตำแหน่งเมื่อ 15 เมษายน 2009 แต่ยังคงมีอิทธิพลอย่างมากต่อผู้สนับสนุนประชาธิปไตยในฮ่องกง ในวันที่ 11 พฤษภาคม 2022 เขาถูกจับกุมภายใต้กฎหมายความมั่นคงแห่งชาติฉบับใหม่ ก่อนจะได้รับประกันตัวในวันถัดมา

เมื่อเดือนตุลาคม 2011 เซินระบุว่าเขาได้รับเงินบริจาค HK$20&nbsp;ล้าน จากมหาเศรษฐีฮ่องกงและผู้สนับสนุนประชาธิปไตย จิมมี ล่าย มาตั้งแต่ปี 2005 เงินจำนวนนี้ถูกนำไปช่วยเหลือผู้ยากไร้และช่วยดำเนินกิจการของคริสต์จักรใต้ดินในจีนแผ่นดินใหญ่ ในปี 2014 พระคาร์ดินัลเซินได้ร้องขอให้พระสันตะปาปาฟรังซิสไม่เดินทางไปยังประเทศจีน โดยระบุว่าพระองค์จะถูก "ชักจูง" โดยในบทสัมภาษณ์กับหนังสือพิมพ์อิตาลี *[[Corriere della Sera]]* เขาระบุว่า "ข้าพเจ้าจะบอกท่าน[พระสันตะปาปา]เดี๋ยวนี้ว่า 'อย่ามา[จีน]เลย ท่านจะถูกชักจูง' ... พี่น้อง[ชาวคาทอลิก]ที่หาญกล้าไม่อาจได้พบ[พระสันตะปาปา] และพรรคคอมมิวนิสต์จะให้ท่านพบแต่มุขนายกที่อาบัติ (illegitimate bishops) ในจำนวนนี้สามคนถูกขับออกจากคริสตจักร (excommunicated) ไปแล้ว" 

## อ้างอิง

หมวดหมู่:ชาวฮ่องกงที่นับถือศาสนาคริสต์
หมวดหมู่:พระคาร์ดินัลฮ่องกง
หมวดหมู่:พระคาร์ดินัล
งานประกาศผลรางวัลออสการ์ ครั้งที่ 95

**งานประกาศผลรางวัลออสการ์ ครั้งที่ 95** () เป็นงานประกาศผลรางวัลด้านภาพยนตร์ จัดขึ้นโดยสถาบันศิลปะและวิชาการทางภาพยนตร์ (Academy of Motion Picture Arts and Sciences) เพื่อเป็นเกียรติแก่ภาพยนตร์ที่ออกฉายระหว่างวันที่ 1 มกราคม พ.ศ. 2565 ถึง 31 ธันวาคม พ.ศ. 2565 มีกำหนดจัดขึ้นที่โรงภาพยนตร์ดอลบีเธียเตอร์, ลอสแอนเจลิส, รัฐแคลิฟอร์เนีย, สหรัฐอเมริกา ในคืนวันอาทิตย์ที่ 12 มีนาคม พ.ศ. 2566 (ตามเวลาท้องถิ่น) ตรงกับเช้าวันจันทร์ที่ 13 มีนาคม พ.ศ. 2566 (ตามเวลาประเทศไทย) โดยนักแสดงตลก จิมมี คิมเมล จะรับหน้าที่เป็นพิธีกรหลักในงาน ซึ่งเป็นครั้งที่สามที่เขารับหน้าที่พิธีกรในงานประกาศผลรางวัลออสการ์

## ผู้ชนะรางวัล และผู้ได้รับการเสนอชื่อเข้าชิงรางวัล
### [[รางวัลออสการ์]]
ผู้ชนะรางวัลจะอยู่ในลำดับแรก เป็น**ตัวหนา** และมีกริชคู่ ()

### Governors Awards
On June 21, 2022, the Academy announced its winners of the 13th annual Governors Awards ceremony. It was held on November 19, 2022 and during the event the Academy Honorary Awards and the Jean Hersholt Humanitarian Award were presented to the following recipients:

#### Academy Honorary Awards
* Euzhan Palcy
* Diane Warren
* Peter Weir

#### Jean Hersholt Humanitarian Award
* Michael J. Fox

### ภาพยนตร์ที่ได้เข้าชิงและได้รางวัลมากที่สุด

## อ้างอิง

## เว็บไซต์หลัก
* 
* 
* ช่องทางหลักของรางวัลออสการ์ บน ยูทิวบ์ (ดำเนินการโดย สถาบันศิลปะและวิชาการทางภาพยนตร์)

หมวดหมู่:งานประกาศผลรางวัลออสการ์
การปฏิเสธการฆ่าล้างเผ่าพันธุ์ชาวอาร์มีเนีย

**การปฏิเสธการฆ่าล้างเผ่าพันธุ์ชาวอาร์มีเนีย** () เป็นการอ้างว่าจักรวรรดิออตโตมันและผู้ปกครองซึ่งคือคณะกรรมการสามัคคีและความก้าวหน้า (CUP) ไม่ได้ก่อการฆ่าล้างเผ่าพันธุ์ชาวอาร์มีเนียต่อพลเมืองอาร์มีเนียในปกครองของตนระหว่างสงครามโลกครั้งที่หนึ่ง การฆ่าล้างเผ่าพันธุ์ครั้งนี้ได้รับการบันทึกและมีหลักฐานจำนวนมากที่ผ่านการยืนยันแล้วโดยนักวิชาการ ผู้ก่อการฆ่าล้างเผ่าพันธุ์อ้างว่าการฆ่าล้างเผ่าพันธุ์ไม่เคยเกิดขึ้น และชาวอาร์มีเนียเพียงโยกย้ายถิ่นฐานเพื่อผลประโยชน์ทางการทหาร ไม่ใช่ถูกขับไล่ หลังสิ้นสุดการฆ่าล้างเผ่าพันธุ์ เอกสารที่ยืนยันการก่ออาชญากรรมนี้ถูกทำลายอย่างเป็นระบบ และการปฏิเสธการฆ่าล้างเผ่าพันธ์ุยังคงเป็นส่วนหนึ่งของนโยบายในรัฐบาลของประเทศตุรกีทุกภาคส่วน

ข้ออ้างที่ยืมมาจาก CUP เพื่อสร้างความชอบธรรมมีพื้นฐานมาจากการสันนิษฐานว่า "การโยกย้ายประชากร" ของชาวอาร์มีเนียเป็นการกระทำโดยรัฐที่เป็นไปโดยชอบด้วยกฎหมาย เพื่อตอบรับกับการลุกฮือของชาวอาร์มีเนียที่อาจส่งผลร้ายต่อการดำรงอยู่ของจักรวรรดิในช่วงเวลาของสงคราม ผู้ปฏิเสธอ้างว่า CUP มีจุดมุ่งหมายในการย้ายถิ่นประชากรอาร์มีเนีย ไม่ใช่ฆ่าล้างชาวอาร์มีเนีย รวมถึงอ้างว่ายอดผู้เสียชีวิตถูกทำให้มากเกินจริงหรือมาจากการรวมการเสียชีวิตจากสาเหตุอื่น เช่น สงครามกลางเมือง, โรคภัยไข้เจ็บ, สภาพอากาศเลวร้าย, คำสั่งจากเจ้าหน้าที่ท้องถิ่น หรือจากกลุ่มคนผิดกฎหมายหรือพวกชาวเคิร์ด นักประวัติศาสตร์ Ronald Grigor Suny สรุปไว้ว่า คำโต้แย้งหลักคือ "ไม่มีการฆ่าล้างเผ่าพันธ์ุเกิดขึ้น และชาวอาร์มีเนียต่างหากที่เป็นคนผิด" การปฏิเสธนี้ยังมักมาพร้อมกับ "วาทกรรมว่าด้วยการทรยศ, ความเกรี้ยวกราด, ความเป็นอาชญากร และความทะเยอทะยานทางอาณาเขตของชาวอาร์มีเนีย"

นับตั้งแต่ทศวรรษ 1920 เรื่อยมา ตุรกีได้พยายามป้องกันไม่ให้เกิดการยอมรับทางการ หรือแม้แต่การกล่าวถึงการฆ่าล้างเผ่าพันธ์ุในประเทศอื่น ความพยายามเหล่านี้รวมถึงเงินมูลค่าหลายล้านดอลลาร์ที่ใช้ไปกับการลอบบี, การสร้างสถาบันวิจัย และการข่มขู่ ในแง่ของนโยบายในประเทศ การปฏิเสธยังเป็นเรื่องที่ถูกสอนในการศึกษาขั้นพื้นฐาน และพลเมืองตุรกีบางคนที่รับรองการฆ่าล้าเผ่าพันธุ์ว่าเกิดขึ้นจริง ต้องเผชิญกับการดำเนินคดีฐานความผิด "เหยียดหยามความเป็นตุรกั" ความพยายามนับศตวรรษของรัฐตุรกีเพื่อให้มีการปฏิเสธการฆ่าล้างเผ่าพันธ์ุเป็นเรื่องที่โดดเด่นมากในบรรดาการฆ่าล้างเผ่าพันธ์ุอื่น ๆ ในประวัติศาสตร์โลก อาเซอร์ไบจาน ได้ปฏิเสธการฆ่าล้างเผ่าพันธ์ุและมีการเรียกร้องต่อต้านการรับรู้การฆ่าล้างเผ่าพันธ์ุอาร์มีเนียไปทั่วโลกเช่นกัน พลเมืองและพรรคการเมืองตุรกีส่วนใหญ่สนับสนุนนโยบายการปฏิเสธของรัฐ การปฏิเสธนี้ยังมีอิทธิพลต่อความขัดแย้งนากอร์โน-คาราบัค และความรุนแรงต่อชาวเคิร์ดในตุรกีจนถึงปัจจุบัน

## อ้างอิง

### บรรณานุกรม
#### หนังสือ

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

#### บท

* 
* 
* 
* 
* 
* 
* 
* 
* 

#### บทความในวารสาร

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 


หมวดหมู่:การปฏิเสธการฆ่าล้างเผ่าพันธุ์
หมวดหมู่:การฆ่าล้างเผ่าพันธุ์ชาวอาร์มีเนีย
หมวดหมู่:ทฤษฎีสมคบคิด
หมวดหมู่:รัฐบาลตุรกี
ฮวายี่ บราเธอส์

**ฮวายี่ บราเธอส์ มีเดีย คอร์ปอเรชั่น** () เป็นบริษัทบันเทิงข้ามชาติของจีนที่เป็นเจ้าของสตูดิโอภาพยนตร์ บริษัทผลิตรายการโทรทัศน์ ดูแลศิลปิน ค่ายเพลง และเครือโรงภาพยนตร์ที่ก่อตั้งในกรุงปักกิ่ง เซี่ยงไฮ้ ฮ่องกง มาเก๊า และไทเป โดยพี่น้องตระกูลหวาง 2 คน หวาง จงจฺวิน และหวาง จงเล่ย ในปี ค.ศ. 1994 โดยบริษัทเป็นข่าวไปทั่วโลกเมื่อวันที่ 30 ตุลาคม ค.ศ. 2009 เมื่อตลาดหลักทรัพย์ ChiNext ในตลาดหลักทรัพย์เชินเจิ้นถูกระงับการซื้อขาย หลังจากที่ราคาหุ้นของเอชบีเอ็มซี เพิ่มขึ้นถึง 122.74% จากราคาไอพีโอ ซึ่งเปิดที่ 63.66 หยวนต่อหุ้น พาทริค เฟรเตอร์ จากนิตยสารวาไรตี เรียกฮวายี่ บราเธอส์ ว่าเป็น "กลุ่มบริษัทภาพยนตร์ที่ใหญ่ที่สุดของจีน" ในปี ค.ศ. 2014 บริษัทเป็นผู้จัดจำหน่ายภาพยนตร์รายใหญ่ที่สุดอันดับ 7 ในประเทศจีน โดยคิดเป็น 2.26% ของตลาด

## ประวัติบริษัท
บริษัทก่อตั้งขึ้นในปี ค.ศ. 1994 ในฐานะบริษัทผู้ผลิตภาพยนตร์ และเข้าสู่อุตสาหกรรมสื่ออย่างครบวงจรผ่านการลงทุน และปัจจุบันผลิตภาพยนตร์ รายการทีวี และเพลง และดำเนินการธุรกิจสตูดิโอถ่ายทำภาพยนตร์ บริษัทผลิตรายการโทรทัศน์ ดูแลศิลปิน ค่ายเพลง และโรงภาพยนตร์ ในปี ค.ศ. 2011 บริษัทได้เปิดเผยแผนการที่จะสร้างสตูดิโอทีวีและภาพยนตร์ที่ใหญ่ที่สุดในเอเชียตะวันออก นอกจากนี้ พวกเขายังประกาศว่าพวกเขาตั้งเป้าที่จะสร้างรายได้ 10,000 ล้านหยวนในบ็อกซ์ออฟฟิศภายในปี ค.ศ. 2016 ณ เดือนเมษายน ค.ศ. 2015 บริษัทมีมูลค่า 7.9 พันล้านดอลลาร์สหรัฐ

## อ้างอิง

หมวดหมู่:บริษัทผู้ผลิตรายการโทรทัศน์ของประเทศจีน
หมวดหมู่:บริษัทจีนที่ก่อตั้งในปี พ.ศ. 2537
ชอฮือซึนดา

**ชอฮีซินดา** (; ; Shah-i-Zinda, แปลว่า "กษัตริย์ผู้ยังดำรงชีพอยู่") เป็นสุสานใหญ่ในซามาร์กันด์ ประเทศอุซเบกิสถาน หมู่อาคารประกอบด้วยสิ่งปลูกสร้างย่อยสามกลุ่ม: ตอนบน ตอนกลาง และตอนล่าง ทั้งหมดเชื่อมต่อกันด้วยทางเดินมีโดมคลุมเรียกว่า chartak สิ่งปลูกสร้างที่เก่าแก่ที่สุดในชอฮีซินดาอายุราวศตวรรษที่ 11-12 ส่วนสิ่งปลูกสร้างส่วนใหญ่ที่ยังเห็นถึงปัจจุบันอายุมาจากศตวรรษที่ 14-15 ถึงแม้จะมีการก่อสร้างใหม่ในศตวรรษที่ 16-19 แต่ก็ไม่ได้มีผลมากต้อองค์ประกอบหรือลักษณะของหมู่อาคารมากนัก ส่วนหลักของหมู่อาคารเดิมทีคือหมู่อาคารกูซามิบน์อับบาส (Kusam-ibn-Abbas) ตั้งอยู่ทิศตะวันออกเฉียงเหนือ ประกอบด้วยหลายอาคาร โดยมีอาคารที่เก่าแก่สุดคือกูซามิบน์อับบาส (Kusam-ibn-Abbas) และมัสยิด จากศตวรรษที่ 16

หมู่อาคารตอนบนประกอบด้วยอนุสรณ์ศพจำนวนสามอาคารหันหน้าเข้าหากัน ในจำนวนนี้มีอาคารเก่าแก่สุดคืออนุสรณ์ไว้ศพโฆดยา-อัฆมัด (Khodja-Akhmad Mausoleum, สร้างในทศวรรษ 1340) หมู่อาคารตอนกลางประกอบด้วยอนุสรณ์ไว้ศพจากปลายศตวรรษที่ 14 ถึงต้นศตวรรษที่ 15 มีชื่อตั้งตามชื่อของญาติ นายพล และขุนนางของจักรพรรดิตีมูร์ อาคารสำคัญในหมู่อาคารตอนกลางนี้มีอาคารทางตะวันตก คืออนุสรณ์ศพชาดีมูลก์อากา (Mausoleum of Shadi Mulk Aga) หลานสาวของจักรพรรดิตีมูร์ ส่วนตรงข้ามกันเป็นอนุสรณ์ไว้ศพของชีรินบีกาอากา (Mausoleum of Shirin Bika Aga) พี่/น้องสาวของจักรพรรดิตีมูร์ ในบรรดาหมู่อาคารตอนล่างมีอาคารสำคัญคืออนุสรณ์ไว้ศพของกาซี ซาเด อัลรูมี นักวิทยาศาสตร์และนักดาราศาสตร์คนสำคัญ สร้างขึ้นโดยอูลุก เบก และมีความสูงเทียบเท่ากับอนุสรณ์ศพของสมาชิกในราชวงศ์

## อ้างอิง

หมวดหมู่:สิ่งก่อสร้างในซามาร์กันต์
อูลุฆ เบก

**มีรซา มุฮัมมัด ตาระฆัย บิน ชาห์รุฆ** (, ; Mīrzā Muhammad Tāraghay bin Shāhrukh) หรือรู้จักดีในชื่อ **อูลุฆ เบก** (; Ulugh Beg,  22 มีนาคม 1394 – 27 ตุลาคม 1449) เป็นสุลต่านแห่งตีมูริด และนักดาราศาสตร์กับคณิตศาสตร์อิสลาม

อูลุฆ เบก เป็นที่รู้จักจากผลงานในสายงานคณิตศาสตร์และดาราศาสตร์อิสลาม เช่น ตรีโกณมิติ และ เรขาคณิตทรงกลม นอกจากนี้เขายังมีความสนใจในสาขาศิลปศาสตร์เช่นกัน ว่ากันว่าเขาพูดได้ห้าภาษา คือ ภาษาอาหรับ, เปอร์เซีย, เติร์ก, มองโกเลีย และจีนกลาง ในสมัยปกครองของเขา จักรวรรดิตีมูริด ถือว่าเป็นยุคทองทางวัฒนธรรมและเป็นจุดสูงสุดของยุคฟื้นฟูศิลปวิทยาการตีมูริดผ่านความสนใจและการอุดหนุนของเขา

เขาเป็นผู้ก่อสร้างหอดูดาวอูลุฆ เบก ในซามาร์กันต์ สร้างขึ้นในปี 1424 ถึง 1429 และได้รับการยอมรับโดยบรรดานักวิชาการว่าดป็นหนึ่งในหอดูดาวที่ดีที่สุดของโลกอิสลามในเวลานั้น รยมถึงยังใหญ่ที่สุดในเอเชียกลาง อูลุฆ เบก จีงได้รับการยอมรับว่าเป็นนักดาราศาสตร์เชิงสำรวจที่สำคัญที่สุดจากศตวรรษที่ 15 โดยนักวิชาการจำนวนมาก นอกจากนี้เขายังสร้างมัดดราซาห์อูลุฆ เบก (1417–1420) ทั้งในซามาร์กันต์และบูฆารา เป็นผลให้ทั้งสองเมืองนี้ได้กลายสภาพเป็นศูนย์กลางการศึกษาของเอเชียกลางในสมัยนั้น

อย่างไรก็ตาม ความสามารถในการปกครองของเขาไม่เท่ากับความสามารถทางวิทยาศาสตร์ ในสมัยการปกครองอันสั้นของเขา เขาไม่สามารถสร้างฐานอำนาจและปกครองได้ ผู้ปกครองคนอื่นรวมถึงคนในตระกูลเดียวกันได้ฉวยโอกาสนี้ขึ้นมาควบคุมจักรวรรดิ ท้ายที่สุด อูลุฆ เบก ถูกล้มราชบัลลังก์และถูกลอบสังหารในเวลาต่อมา

## อ้างอิง

### บรรณานุกรม
* 
* 1839. L. P. E. A. Sedillot (1808–1875). Tables astronomiques d’Oloug Beg, commentees et publiees avec le texte en regard, Tome I, 1 fascicule, Paris. A very rare work, but referenced in the Bibliographie generale de l’astronomie jusqu’en 1880, by J.
* 1847. L. P. E. A. Sedillot (1808–1875). Prolegomenes des Tables astronomiques d’Oloug Beg, publiees avec Notes et Variantes, et precedes d’une Introduction. Paris: F. Didot.
* 1853. L. P. E. A. Sedillot (1808–1875). Prolegomenes des Tables astronomiques d’Oloug Beg, traduction et commentaire. Paris.
* *Le Prince Savant annexe les étoiles*, Frédérique Beaupertuis-Bressand, in Samarcande 1400–1500, La cité-oasis de Tamerlan : coeur d'un Empire et d'une Renaissance, book directed by Vincent Fourniau, éditions Autrement, 1995, .
* *L'âge d'or de l'astronomie ottomane*, Antoine Gautier, in L'Astronomie, (Monthly magazine created by Camille Flammarion in 1882), December 2005, volume 119.
* *L'observatoire du prince Ulugh Beg*, Antoine Gautier, in *L'Astronomie*, (Monthly magazine created by Camille Flammarion in 1882), October 2008, volume 122.
* *Le recueil de calendriers du prince timouride Ulug Beg (1394–1449)*, Antoine Gautier, in *Le Bulletin*, n° spécial Les calendriers, Institut National des Langues et Civilisations Orientales, juin 2007, pp.&nbsp;117–123. d
* Jean-Marie Thiébaud, *Personnages marquants d'Asie centrale, du Turkestan et de l'Ouzbékistan*, Paris, éditions L'Harmattan, 2004. .

หมวดหมู่:จักรวรรดิตีมูริด
หมวดหมู่:นักดาราศาสตร์อิสลาม
หมวดหมู่:นักวิทยาศาสตร์อิสลาม
หมวดหมู่:นักคณิตศาสตร์อิสลาม
หมวดหมู่:บุคคลจากซามาร์กันต์
หอดูดาวอูลุฆ เบก

thumb|หอดูดาวอูลุฆ เบก ถ่ายเมื่อปี 2018

**หอดูดาวอูลุฆ เบก** () เป็นหอดูดาวในซามาร์กันต์ ประเทศอุซเบกิสถาน สร้างขึ้นในทศวรรษ 1420 โดยนักดาราศาสตร์สมัยตีมูริด อูลุฆ เบก หอดูดาวนี้เป็นที่ทำงานและสำรวจดวงดาวของนักดาราศาสตร์อิสลามมากมาย เช่น Al-Kashi, Ali Qushji และตัวอูลุฆ เบก เอง หอดูดาวสร้างเสร็จในปี 1449 และถูกค้นพบใหม่อีกครั้งในปี 1908

ในจดหมายของ Jamashīd al-Kāshī ที่ส่งให้กับบิดาของอูลุฆ เบก มีการเขียนเล่าถึงการเดินทางไปยังหอดูดาวที่มาราเฆห์ ซึ่งเชื่อกันว่ามีอิทธิพลต่อความสนใจของอูลุฆ เบก ซึ่งเป็นผลให้เกิดการสร้างหอดูดาวนี้ และมีผลต่อการออกแบบเมืองซามาร์กันต์ในเวลาต่อมา

สถาปัตยกรรมของหอดูดาวอูลุฆ เบก แตกต่างจากอาคารแบบเดียวกันที่สค้างในเวลานั้น อูลุฆ เบก ได้ว่างจ้างให้ Qazizada-I Rumi มาช่วยหาสถาปนิกออกแบบหอดูดาวนี้ ที่ซึ่งเขาได้แนะนำ Kashani สถาปนิกและนักคณิตศาสตร์อิสลาม หอดูดาวสร้างขึ้นโดยถอดแบบมาจากหอดูดาวมาราเฆห์ ซึ่งสร้างขึ้นโดยดำริของฮูลากู ฆาน และมี Nasir al-Din al-Tusi เป็นผู้นำในการก่อสร้างหอดูดาว หอดูดาวสร้างขึ้นบนเขาที่สูง 21 เมตรจากพื้น มีลักษณะเป็นอาคารทรงกระบอก เส้นผ่านศูนย์กลาง 46 เมตร ความสูง 30 ถึง 33 เมตร ตรงกลางของกระบอกนี้มีอุปกรณ์วัดระยะดาว (sextant) อยู่ อาคารสร้างขึ้นจากอิฐ ซึ่งถึงแม้จะหาได้ง่ายแต่ก็ไม่มั่นคง อย่างไรก็ตามเนื่องด้วยรัศมีของอุปกรณ์วัดระยะดาวนี้ ความสูงของหอดูดาวจะต้องสูงมากจนถึงจุดที่อาจจะล้มลงมาได้ จึงแก้ปัญหานี้โดยการสร้างอุปกรณ์วัดระยะอีกครึ่งหนึ่งอยู่ใต้ดินแทน ช่วยให้หอดูดาวไม่ต้องสูงเกินไปจนอาจล้มได้

## อ้างอิง

อูลุฆเบก
หมวดหมู่:สิ่งก่อสร้างในซามาร์กันต์
ดนตรีเกาหลีใต้ใน พ.ศ. 2566

บทความต่อไปนี้คือรายการเหตุการณ์และการวางจำหน่ายที่เกิดขึ้น หรือที่คาดว่าจะเกิดขึ้นในปี ค.ศ. 2023 ในวงการดนตรีของประเทศเกาหลีใต้

## รายการรางวัลและเทศกาล
### พิธีมอบรางวัล

### เทศกาล

## เปิดตัวและยุบวงใน พ.ศ. 2566
### กลุ่มเปิดตัว

* 8เทิร์น
* แอมเปอส์แอนด์วัน
* บีบีเกิลส์
* บอยเน็กซ์ดอร์
* อีวึน
* เอลอัป
* แฟนตาซีบอยส์
* ฮอไรซัน
* คิสออฟไลฟ์
* ไลม์ไลต์
* ลูเซมเบิล
* ลูเนท
* 
* มอนสตาเอ็กซ์ – ชยอนู X ฮย็องว็อน
* นิจยู
* เอ็นซีทีโทแจจ็อง
* เพลฟ
* พาว
* พริมโรส
* ไรซ์
* ทริปเปิลเอส
* ไซเกอส์
* โซดิแอก
* ซีโรเบสวัน

### เปิดตัวศิลปินเดี่ยว

* เอกัสดี
* ชยู
* ฮีจิน
* ฮวัง มิน-ฮย็อน
* แจชาน
* ชัง เย-อึน
* จีฮโย
* จีมิน
* จีนี
* จินย็อง
* จีซู
* จูฮ็อนนี
* จ็องกุก
* อี มี-จู
* เลวี
* เร็น
* ซูจิน
* สวอน
* แทยง
* วี

### ยุบวง
* อัสโตร – จินจินแอนด์ร็อกกี
* อัสโตร – มุนบินแอนด์ซันฮา
* เบรฟเกิลส์
* เดอะวันซ์
* กงวอนซอนยอ
* โมโมแลนด์
* สนูเปอร์
* ทีโอวัน
* วิกซ์ แอลอาร์

## วางจำหน่ายใน พ.ศ. 2566
### ไตรมาสที่หนึ่ง
#### มกราคม

#### กุมภาพันธ์

#### มีนาคม

### ไตรมาสที่สอง
#### เมษายน

#### พฤษภาคม

#### มิถุนายน

### ไตรมาสที่สาม
#### กรกฎาคม

#### สิงหาคม

#### กันยายน

### ไตรมาสที่สี่
#### ตุลาคม

#### พฤศจิกายน

#### ธันวาคม

## เสียชีวิต
* มุน บิน อายุ 25 ปี นักร้องและนักแสดง
* ชเว ซ็อง-บง อายุ 33 ปี นักร้อง

## หมายเหตุ

## อ้างอิง

หมวดหมู่:เคป็อป
หมวดหมู่:ดนตรีในประเทศเกาหลีใต้
พิพิธภัณฑ์ตาราคาว

**พิพิธภัณฑ์ตาราคาว** (; *ตาราคาวสังครหาลัย*, )  เป็นพิพิธภัณฑ์ศิลปะเอกชนและหอสมุดศิลปะในกาฐมาณฑุ ตั้งอยู่ทางเหนือของเมือง ในแถบพุทธนาถ พิพิธภัณฑ์ตั้งอยู่ในโรงแรมตาราคาวรีเจนซี (Taragaon Regency Hotel) ผู้เป็นเจ้าขอบพิพิธภัณฑ์ นอกจากนี้พิพิธภัณฑ์ยังได้รับการสนับสนุนจากมูลนิธิซารัฟ (Saraf Foundation) พิพิธภัณฑ์มีของสะสมถาวรจัดแสดงในสามอาคาร และหอศิลป์โพธิสัตตวะ (Bodhisattva Gallery) ซึ่งจัดแสดงศิลปะเนวา, หอศิลป์ปฐิวารา (Pathivara Gallery) ซึ่งจัดแสดงธังกา และหอศิลปะร่วมสมัย

## ประวัติศาสตร์
สิ่งปลูกสร้างนี้สร้างขึ้นด้วยอิฐแบบออสเตรีย เดิมทีสร้างขึ้นเป็นโฮสเทลให้กับศิลปินและนักวิทยาศาสตร์ในทศวรรษ 1970 หลังเนปาลเปิดรับนักท่องเที่ยวจากต่างประเทศครั้งแรกในทศวรรษ 1950 โฮสเทบนี้สร้างขึ้นเพื่อสะท้อน "ความเป็นเนปาล" ให้กับแขกผู้มายังโรงแรม ที่ดินที่ตั้งโฮสเทลนี้ถูกซื้อไปโดยรัฐบาลปัญจยัตในปี 1969 ต่อมาถูกส่งมอบให้กับสมาคมสตรีเนปาล (Nepal Women’s Association) และในปี 1970 อางกูร บาบา โชษี นักวิจาการคนสำคัญของเนปาลได้พบกับสถาปนิกชาวออสเตรีย Carl Pruscha ซึ่งในตอนนั้นเป็นที่ปรึกษาจาก UN และ UNESCO ให้กับรัฐบาลเนปาล โชษีจึงได้จ้างให้เขามาออกแบบโรงแรมขึ้น โชษีต้องการจะสร้างหมู่บ้านวัฒนธรรมให้กับศิลปินในเนปาล การก่อสร้างเริ่มขึ้นในปี 1974 และมีพิธีเปิดในวันที่ 25 กันยายน 1974 โดยมีราชินีไอศวรรย์ ราชสะ ลักษมี เทวี ชาห์ ร่วมพิธี อาคารสร้างด้วยสถาปัตยกรรมผสมผสานแบบเนปาลและมอเดิร์นอย่างยุโรป

ในปี 1990 สมาคมสตรีเนปาลถูกยุบเลิกหลังการฟื้นฟูประชาธิปไตยในเนปาล และในปี 1997 โฮสเทลถูกทิ้งร้าง ต่อมาอรุณ ซารัฟ (Arun Saraf) เจ้าของโรงแรมไฮยอัต รีเจนซี ซึ่งตั้งอยู่ติดกัน ได้เข้าซื้อพื้นที่และพัฒนาขึ้นเป็นพิพิธภัณฑ์

## งานจัดแสดง
พิพิธภัณฑ์มีขนาด 35,000 ตารางฟุต จัดแสดงภาพถ่าย งานสีน้ำ งานแกะสลัก ภาพร่าง แผนที่ แปลน ภาพเขียน และเอกสารมากมายจากศตวรรษที่ 18-19 ซึ่งเป็นของสะสมถาวรของพิพิธภัณฑ์ นอกจากนี้พิพิธภัณฑ์ยังมีหอศิลปะร่วมสมัย, โถงจัดกิจกรรม (Event Hall) และแอมฟิเธียเตอร์กลางแจ้งอีกสองแห่ง

## อ้างอิง

หมวดหมู่:สิ่งก่อสร้างในกาฐมาณฑุ
หมวดหมู่:พิพิธภัณฑ์ในประเทศเนปาล
วัดคลองน้ำเค็ม (จังหวัดจันทบุรี)

**วัดคลองน้ำเค็ม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำเค็ม อำเภอแหลมสิงห์ จังหวัดจันทบุรี

วัดคลองน้ำเค็มตั้งวัดเมื่อ พ.ศ. 2438 ได้รับพระราชทานวิสุงคามสีมาเมื่อ พ.ศ. 2511 ได้รับการประกาศขึ้นทะเบียนเป็นโบราณสถานเมื่อวันที่ 20 พฤษภาคม พ.ศ. 2541

อุโบสถหลังเก่าสร้างขึ้นในสมัยพระบาทสมเด็จพระจอมเกล้าเจ้าอยู่หัว ลักษณะเป็นอาคารก่ออิฐถือปูนรูปสี่เหลี่ยมผืนผ้า มีกำแพงแก้วล้อมรอบ หลังคาเครื่องไม้มุงกระเบื้อง ด้านข้างชักปีกนกคลุมโดยรอบ ไม่มีเครื่องลำยอง หน้าบันอุดเรียบ มีประตูด้านหน้า 2 ประตู ด้านหลัง 2 ประตู ผนังด้านข้างมีหน้าต่างด้านละ 3 บาน เหนือกรอบประตูหน้าต่างเป็นซุ้มโค้งมีลวดลายเขียนสีตกแต่ง คาดว่าที่หน้าบันแต่เดิมเคยมีลวดลายปูนปั้น แต่ได้ปรักหักพังไปแล้ว ภายในอุโบสถมีจิตรกรรมฝาผนังฝีมือช่างพื้นบ้าน คาดว่าจะมีอายุมากกว่า 100 ปี เนื่องจากมีภาพทหารใส่หนวดและหมวกเหมือนพระบาทสมเด็จพระจุลจอมเกล้าเจ้าอยู่หัวซึ่งเป็นที่นิยมวาดกันมากช่วงสมัยรัชกาลที่ 6 ถึง รัชกาลที่ 8 ภาพจิตรกรรมช่วงล่างเขียนภาพคนแบก เพดานมีภาพครุฑ นกยูง นาคเกี้ยว รามสูร เมขลา และพญานาค เสาภายในอุโบสถเขียนภาพมังกร

## อ้างอิง

คลองน้ำเค็ม
หมวดหมู่:โบราณสถานในจังหวัดจันทบุรี
17 ใส..รักนาย ไม่มีเบื่อ

***17 ใส..รักนาย ไม่มีเบื่อ*** (, ) เป็นภาพยนตร์ไต้หวันใน ค.ศ. 2004 ที่กำกับโดย เฉิน ยินจุง นำแสดงโดย โทนี หยาง, ดันแคน โจว, คิง ชิน, ดาดา จี, จิมมี หยาง และ เจสัน จาง เป็นภาพยนตร์เกย์โรแมนติกคอมมาดี้ เล่าเรื่องเกี่ยวกับ โจ เทียน ไช่ ชายหนุ่มชาวไต้หวันสุดโรแมนติกที่เดินทางไปเยี่ยมแฟนออนไลน์ด้วยตนเองเป็นครั้งแรก เมื่อพบว่าความสัมพันธ์ทางอินเทอร์เน็ตของเขาไม่เหมาะกับชีวิตจริง เขาจึงย้ายไปใช้ชีวิตและอยู่ร่วมกับเพื่อนเก่าของเขา ภาพยนตร์เรื่องนี้เล่าถึงประสบการณ์ของเทียนกับเพื่อนร่วมห้องที่ซื่อสัตย์และเพื่อน ๆ ของเขา และความสัมพันธ์ที่น่าประหลาดใจที่เขาพัฒนาขึ้นกับ "เพลย์บอย" ในท้องถิ่น

## นักแสดง
*โทนี หยาง รับบทเป็น โจ เทียน ไช่
*ดันแคน โจว รับบทเป็น ไบ เทีย หนาน/ริชาร์ด ไบ
* จิน ฉิน รับบทเป็น อวี่
*เจสัน จาง รับบทเป็น จุน
*ดาดา จี รับบทเป็น ซี.ซี.
*เจมส์ หยุน รับบทเป็น อลัน
*เจฟฟ์ ล็อคเกอร์ รับบทเป็น เรย์
*แลดเดอร์ อวี่ รับบทเป็น เควิน
*หวง กวนเจี๋ย รับบทเป็น เจย์
*หยาง เจ๋อหลง รับบทเป็น ช่างประปา

## อ้างอิง

## แหล่งข้อมูลอื่น
*
*An article in ''Taipei Times''
ดันแคน โจว

**ดันแคน โจว** (, ; ชื่อเกิด **Duncan Lai** (黎登勤), วันเกิด 19 กันยายน พ.ศ. 2521) เป็นนักแสดงที่เกิดในฮ่องกง ซึ่งได้รับความนิยมในไต้หวัน เดิมโจวเคยเป็นนักวินด์เซิร์ฟอาชีพ และนายแบบแฟชั่นโชว์ แต่เลือกมาเป็นนักแสดงมืออาชีพในปี พ.ศ. 2544 เขามีชื่อเสียงจากการแสดงในภาพยนตร์ชื่อดังของไต้หวันในปี พ.ศ. 2547 เรื่อง "17 ใส..รักนาย ไม่มีเบื่อ" หนังตลกเกี่ยวกับรักร่วมเพศ

## ผลงานการแสดง
### ภาพยนตร์

## อ้างอิง

## แหล่งข้อมูลอื่น

* http://blog.sina.com.cn/zhouqunda
* http://www.duncanlai.com
* https://web.archive.org/web/20060503183014/http://ch8c.mediacorptv.com/shows/drama/view/302/1/.html
* https://web.archive.org/web/20091024080621/http://geocities.com/Tokyo/Shrine/2626/dangkan.html
* https://web.archive.org/web/20090810101500/http://duncan.tw.st/
* http://www.twfilm.org/taillyhigh_web/star_5.htm
* 
* https://www.facebook.com/TheHiddensHK/
โปเกมอน อาร์ตอคาเดมี

***โปเกมอน อาร์ตอคาเดมี*** (; ) เป็นวิดีโอเกมแนวการวาดเส้นที่พัฒนาโดยบริษัท Headstrong Games จำหน่ายโดยนินเท็นโด ออกจำหน่ายสำหรับนินเท็นโด 3ดีเอส ในประเทศญี่ปุ่นในวันที่ 19 มิถุนายน พ.ศ. 2557 ในยุโรปในวันที่ 4 กรกฎาคม พ.ศ. 2557 ในออสตราเลเซียในวันที่ 5 กรกฎาคม พ.ศ. 2557 และในอเมริกาเหนือในวันที่ 24 ตุลาคม พ.ศ. 2557 เป็นเกมภาคแยกซีรีส์ของอาร์ตอคาเดมี เพิ่มตัวละครมาจากซีรีส์ของโปเกมอน เป็นเกมแรกที่จัดจำหน่ายโดยนินเท็นโดเจ้าเดียวซึ่งปกติแล้วจัดจำหน่ายคู่โดยบริษัท โปเกมอน จำกัดมาโดยตลอดและเป็นเกมแรกของนินเท็นโด 3ดีเอสที่รองรับบริการมีเวิร์สเป็นโซเชียลเน็ตเวิร์กสามารถแชร์ผลงานศิลปะได้ ปัจจุบันมีเวิร์สปิดให้บริการแล้ว

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์อย่างเป็นทางการ 

หมวดหมู่:วิดีโอเกมที่ออกวางจำหน่ายในปี พ.ศ. 2557
หมวดหมู่:เกมผลิตโดยHeadstrong Games
หมวดหมู่:เกมสำหรับนินเท็นโด 3ดีเอส
หมวดหมู่:วิดีโอเกมที่พัฒนาขึ้นในสหราชอาณาจักร
เจฟฟ์ ล็อกเกอร์

**เจฟฟ์ ล็อกเกอร์** (, ) เป็นนักแสดง นักเขียนบทละคร นักเขียนบท พิธีกร และนักประพันธ์ชาวอเมริกัน เขาปรากฏตัวในเรื่อง *[[เอเจนต์ คาร์เตอร์ (ละครชุดทางโทรทัศน์)|เอเจนต์ คาร์เตอร์]]* ของมาร์เวล ในภาพยนตร์เรื่อง *สตาซิส*, ผลงานของวอร์เนอร์บรอสเรื่อง *ดิสแอสเตอร์ แอล.เอ.* และภาพยนตร์ไต้หวันทำรายได้ถล่มทลายเรื่อง *[[17 ใส..รักนาย ไม่มีเบื่อ]]* (), ในละครเรื่องสั้น ๆ มากมายบน *[[Jimmy Kimmel Live!|จิมมี คิมเมล ไลฟ์!]]* และรับบท ปีเตอร์ ทิมม์ส ในละครเรื่อง *[[Chinglish (play)|ชิงลิช]]* โดย เดวิด เฮนรี่ หวัง ในบรรดาบทละครที่ได้รับรางวัลหลายเรื่องของเขาเรื่อง *เดอะฟอร์เกทเทนเพลซ* ชนะรางวัลซามูเอล เฟรนช์ ครั้งที่ 43 ในเทศกาลละครสั้นนอกบรอดเวย์ และเผยแพร่และได้รับอนุญาตทั่วโลกโดยซามูเอล เฟรนช์ ภาพยนตร์สั้นที่ดัดแปลงจากเดอะฟอร์เกทเทนเพลซชนะ 21 รางวัลในช่วงเทศกาลภาพยนตร์ ในฐานะนักเขียนบท เขาสร้างรายชื่อแกลดของเดอะแบล็กลิสต์  และได้รับรางวัล เทศกาลภาพยนตร์แอตแลนตา การแข่งขันบทภาพยนตร์ เขาเชี่ยวชาญภาษาจีนกลางโดยเป็นพิธีกรของงานเดินพรมแดงงานประกาศรางวัลลูกโลกทองคำครั้งที่ 75 เกมส์โชว์ *ฮูสมาร์ท* () ทาง อีทีทีวีอเมริกา เฟียร์แชลเลนจ์ของโซนี่เอเอ็กซ์เอ็น (, *[[Fear Factor|เฟียร์แฟคเตอร์]]* เวอร์ชันภาษาจีน), และเป็นพิธีกรในงาน เฮดดิงอวอร์ด, รางวัลม้าทองคำ และ รางวัลระฆังทองคำ นอกจากนี้ เขายังได้ตีพิมพ์หนังสือขายดี 8 เล่มเกี่ยวกับการเรียนภาษาอังกฤษและการทำความเข้าใจวัฒนธรรมอเมริกัน และได้บรรยายอย่างกว้างขวางทั่วไต้หวันและจีน

## อ้างอิง

## แหล่งข้อมูลอื่น
* เว็บไซต์หลัก
* 

หมวดหมู่:นักแสดงชายชาวอเมริกัน
หมวดหมู่:บุคคลจากรัฐโอไฮโอ
อดิศร อรรถกฤษณ์

**อดิศร อรรถกฤษณ์** (เกิด 14 ธันวาคม พ.ศ. 2523) หรือที่รู้จักในชื่อ "เต๋า ดราก้อน 5" เป็นนายแบบ นักแสดง และนักร้องอดีตสมาชิกวงดราก้อน ไฟว์ เต๋าเข้าสู่วงการบันเทิงจากการแสดงมิวสิควิดีโอเพลง *หนูไม่เกี่ยว* ของเจนนี่-คอรี่ ต่อมาเขามีชื่อเสียงจากเป็นสมาชิกวงบอยแบนด์ดราก้อน ไฟว์ โดยมีผลงานอัลบั้มเพลงแรกในชื่อ *ดราก้อน 5* ในปี พ.ศ. 2543 เขาได้มีผลงานเพลงกับวงเป็นจำนวน 5 อัลบั้ม ก่อนจากยุบวงในปี พ.ศ. 2545 หลังจากนั้นก็ได้มีผลงานการแสดงละครเรื่องแรกเรื่อง *[[จอมใจ จอมแก่น]]* และในปี พ.ศ. 2547 เขาได้รับบทบาทสมทบในภาพยนตร์เรื่อง *พันธุ์ X เด็กสุดขั้ว* ซึ่งเป็นผลงานการแสดงภาพยนตร์เรื่องแรกของเขา ปัจจุบันเขายังมีผลงานการแสดงอย่างต่อเนื่อง

## ชีวิตส่วนตัว
เต๋าเกิดเมื่อวันที่ 14 ธันวาคม พ.ศ. 2523 จบการศึกษาระดับปริญญาตรีจากมหาวิทยาลัยกรุงเทพ และระดับปริญญาโทจากมหาวิทยาลัยรังสิต สมรสกับนิจชิตา จารุวัฒน์ ปัจจุบันทั้งคู่มีบุตรชายด้วยกัน 2 คน ชื่อ น้องทะเล กับ น้องสายลม  ปัจจุบันเป็นเจ้าของธุรกิจสปาตั้งอยู่ที่พัทยา

## ผลงานเพลง

### สตูดิโออัลบั้ม

## ผลงานการแสดง
### ภาพยนตร์

### ละคร

### มิวสิกวิดีโอ
* เพลง หนูไม่เกี่ยว ของ เจนนี่-คอรี่
* เพลง เลือกคำว่าเจ็บ เก็บไว้คนเดียว ของ ตั๊กแตน ชลดา
* เพลง ฉันแค่เหงา เขาแค่ปลอบ ของ ตั๊กแตน ชลดา
* เพลง คำพิพากษา ของ ตั๊กแตน ชลดา
* เพลง เจตนา...แต่ว่าไม่ตั้งใจ ของ ตั๊กแตน ชลดา
* เพลง สาเหตุแท้จริง .. ที่ทำผู้หญิงเสียใจ ของ ตั๊กแตน ชลดา

## อ้างอิง

## แหล่งข้อมูลอื่น

หมวดหมู่:นักแสดงชายชาวไทย
หมวดหมู่:นักร้องชายชาวไทย
เดอะสปายส์แอดเวนเจอส์อินนอร์ทอเมริกา

***เดอะสปายส์แอดเวนเจอส์อินนอร์ทอเมริกา*** () เป็นวิดีโอเกม ค.ศ. 1986 ที่เผยแพร่โดยบริษัทโพลาร์แวร์

## รูปแบบการเล่น
*เดอะสปายส์แอดเวนเจอส์อินนอร์ทอเมริกา*เป็นเกมที่ผู้เล่นหนึ่งถึงหกคนสามารถทำงานร่วมกัน หรือในฐานะสายลับปะทะสายลับ

## การตอบรับ
เดวิด เอ็ม. วิลสัน ได้วิจารณ์เกมนี้ให้แก่นิตยสาร*[[คอมพิวเตอร์เกมมิงเวิลด์]]* และกล่าวว่า "โดยสรุปแล้ว ซีรีส์เดอะสปายส์แอดเวนเจอส์ค่อนข้างสนุก ไม่ต้องพูดถึงการศึกษา เกมนี้เป็นสิ่งจำเป็นสำหรับครอบครัวที่มีเด็ก ๆ เนื่องจากวิธีการสอนภูมิศาสตร์ที่สนุกสนาน ถ้าไม่ใช่เพราะเป็นเกมที่สนุก (และเรียบง่าย)"

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2529
หมวดหมู่:เกมผจญภัย
หมวดหมู่:วิดีโอเกมการศึกษาสำหรับเด็ก
หมวดหมู่:เกมสำหรับคอมโมดอร์ 64
หมวดหมู่:วิดีโอเกมหลายผู้เล่น
หมวดหมู่:วิดีโอเกมสายลับ
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:วิดีโอเกมที่มีฉากในทวีปอเมริกาเหนือ
แพดดี รอย เบตส์

**เจ้าชายแพทริก "แพดดี" รอย เบตส์ องค์อธิปัตย์แห่งซีแลนด์** (29 สิงหาคม พ.ศ. 2464 &#x2013; 9 ตุลาคม พ.ศ. 2555) หรือที่รู้จักกันในนาม **เจ้าชายรอยแห่งซีแลนด์** เป็นนักจัดรายการวิทยุ โจรสลัด และนักชาตินิยมชาวอังกฤษ ผู้ก่อตั้งซีแลนด์ ประเทศจำลอง 

## ชีวิตในวัยเด็ก
รอย เบตส์ ประสูติที่ อีลิง ในปี 1921  พระองค์เข้ารับราชการใน กองทัพอังกฤษ ขึ้นสู่ยศ พันตรี และได้รับบาดเจ็บหลายครั้ง  พระองค์เคยรับใช้ใน ยุทธการที่มอนเตกาสซิโนในการรณรงค์ของอิตาลี และเคยร่วมกับกองทัพที่แปดในแอฟริกาเหนือ  จากนั้นพระองค์ก็กลายเป็นชาวประมง
## วิทยุเอสเซ็กซ์
จากนั้นพระองค์ก็ย้ายไปออกอากาศทาง วิทยุโจรสลัด  ในปี พ.ศ. 2508 พระองค์ได้ขับไล่เจ้าหน้าที่ Radio City ของสถานีวิทยุโจรสลัดที่ยึด หอคอย น็อก จอห์น ทาวเวอร์ ซึ่งเป็น ป้อมปราการทางทะเล เมานเซลล์ (ฐานป้องกันกองทัพเรืออังกฤษใน สงครามโลกครั้งที่สอง ) 

การใช้ยุทโธปกรณ์ทางทหารที่เหลืออยู่บนชานชาลา รอย เบตส์ ใช้สัญญาณวิทยุของ กองทัพอากาศสหรัฐ เก่าเพื่อออกอากาศสถานีของพระองค์  จาก หอคอย น็อก จอห์น ทาวเวอร์ พระองค์เปิด **Radio Essex** ตั้งแต่ปี พ.ศ. 2508 ถึง พ.ศ.  2509 และประสบความสำเร็จในการเป็นสถานีวิทยุโจรสลัดแห่งแรกที่ให้ความบันเทิงตลอด 24 ชั่วโมง

สถานีถูกเปลี่ยนชื่อในเดือนตุลาคม พ.ศ. 2509 เป็น **สถานีเพลงที่ดีกว่าของสหราชอาณาจักร** (BBMS) หลังจากที่พระองค์ถูกตัดสินว่ามีความผิดตามมาตรา 1 ของ พระราชบัญญัติโทรเลขไร้สาย พ.ศ. 2492 พระองค์ถูกปรับ 100 ปอนด์ เนื่องจากการออกอากาศที่ผิดกฎหมายอย่างต่อเนื่องของพระองค์ เนื่องจากเงินทุนไม่เพียงพอ BBMS จึงออกอากาศใน วันคริสต์มาส ในปี 2509  
## การสถาปนาซีแลนด์
รอย เบตส์ ย้ายศูนย์ปฏิบัติการของพระองค์ไปที่ Roughs Tower ซึ่งอยู่ไม่ไกลจาก ป้อม เมานเซลล์ ที่อยู่ไกลออกไปนอกเขตน่านน้ำของสหราชอาณาจักร แต่ถึงแม้จะมีอุปกรณ์ที่พร้อมเพียง พระองค์ก็ไม่เคยเริ่มออกอากาศอีกเลย 

เมื่อวันที่ 14 สิงหาคม พ.ศ. 2510 พระราชบัญญัความผิดในการกระจายเสียงทางทะเล พ.ศ. 2510 มีใช้ผลบังคับ ซึ่งห้ามไม่ให้ออกอากาศจากโครงสร้างทางทะเลบางอย่าง ได้แก่ แพลตฟอร์มเช่น Bates's  19 วันต่อมา เมื่อวันที่ 2 กันยายน พ.ศ. 2510 พระองค์ได้ประกาศอิสรภาพของหอคอยเป็น ซีแลนด์ 

โรแนน โอราฮิลลี จากสถานีวิทยุโจรสลัดอีกแห่งหนึ่ง วิทยุแคโรไลน์ พร้อมด้วยชายกลุ่มเล็ก ๆ พยายามบุกพื้นที่ที่ รอย เบตส์ อ้างสิทธิ์ รอย เบสต์ และบริษัท ใช้ระเบิดขวดและปืนเพื่อขัดขวางการรุกรานของโอราฮิลลี จากความขัดแย้ง ราชนาวี ในเขต หอคอย Roughs ไมเคิล เบตส์ ลูกชายของ รอย เบตส์ ได้ส่งคำเตือน เมื่อพวกเขาพยายามเข้าไปในพื้นที่ที่ รอย เบตส์ อ้างว่าเป็นน่านน้ำของ ซีแลนด์ 

พระองค์และลูกชายถูกจับและถูกตั้งข้อหาใน ศาลอังกฤษ ด้วยข้อหาเรื่องอาวุธ ศาลยกคำร้องดังกล่าว โดยอ้างว่าศาลอังกฤษไม่มีเขตอำนาจเหนือกิจการระหว่างประเทศ เนื่องจาก หอคอย Roughs อยู่เหนือน่านน้ำของสหราชอาณาจักร  

รอย เบตส์ ถือว่าสิ่งนี้เป็นการยอมรับ *[[โดยพฤตินัย]]* ของซีแลนด์ และเจ็ดปีต่อมาได้ออกรัฐธรรมนูญ ธงชาติ และเพลงชาติสำหรับ ซีแลนด์  
## อ้างอิง

หมวดหมู่:เสียชีวิตจากโรคอัลไซเมอร์
มอยนัก

**มอยนัก** () หรือ **โมยนอก** () เป็นเมืองในตอนเหนือของสาธารณรัฐการากัลปักสถาน ประเทศอุซเบกิสถาน และเป็นศูนย์กลางการปกครองของอำเภอมอยนัก มอยนักในอดีตเป็นเมืองท่า ติดกับทะเลอารัล แต่ในปัจจุบัน มอยนักตั้งอยู่ห่างไป 150 กิโลเมตรจากแหล่งน้ำที่ใกล้ที่สุด ท่ามกลางทะเลทรายอารัลกุม มอยนักจึงเป็นจุดหมายปลายทางการท่องเที่ยวเชิงภัยพิบัติที่สำคัญ นอกจากนี้ มอยนักยังเป็นที่จัดเทศกาลดนตรีอิเล็กทรอนิกส์ที่สำคัญในเอเชียกลาง

ปัจจุบันแหล่งท่องเที่ยวสำคัญของมอยนักคือซากเรือประมงที่ถูกทิ้งร้างจำนวนมากจากสมัยโซเวียต และมีพิพิธภัณฑ์ขนาดหนึ่งห้องที่บอกเล่าประวัติศาสตร์ของอุตสาหกรรมประมงที่เคยเจริญมากในมอยนัก

## ประวัติศาสตร์
เดิมทีมอยนักเป็นชุมชนประมงและเป็นเมืองท่าเดียวของประเทศอุซเบกิสถาน มีประชากรหลายหมื่นคน และเป็นเมืองที่มีเศรษฐกิจครึกครื้น แต่ในปัจจุบันมอยนักตั้งอยู่หลายสิบกิโลเมตรจากขอบของทะเลอารัลซึ่งแห้งลงอยู่เรื่อย ๆ ในอดีต การประมงเป็นส่วนสำคัญของเศรษฐกิจในพื้นที่มาโดยตลอด และมอยนักเป็นศูนย์กลางของอุตสาหกรรมประมงและปลากระป๋อง อย่างไรก็ตาม ในคริสต์ทศวรรษ 1960 รัฐบาลโซเวียตได้เบี่ยงทางน้ำของแม่น้ำอามูดาร์ยาและซีร์ดาร์ยาซึ่งปกติเป็นต้นน้ำของทะเลอารัล ออกไป ทำให้ทะเลอารัลแห้งเหือดลงไปมาก และพื้นที่รอบทะเลอารัลในอุซเบิกสถานก็ต้องอยู่ภายใต้ภาวะเสี่ยงต่อการล่มสลายทางเศรษฐกิจ ระบบเกษตรกรรมพืชเดี่ยวในสมัยโซเวียต ซึ่งมีการผลิตฝ้ายเป็นสำคัญ ได้เบี่ยงน้ำจากแม่น้ำสายต่าง ๆ ไปสู่ระบบชลประทาน ยังเป็นผลให้มีการทิ้งของเสียและมลภาวะต่าง ๆ ทางเคมีตามมา ซึ่งยิ่งทำให้ความเค็มของน้ำที่ยังเหลือในทะเลอารัลสูงขึ้น และน้ำในทะเลอารัลระเหยไปเร็วมากขึ้น ท้ายที่สุดส่งผลให้เกิดวิกฤตทางเศรษฐกิจ ทะเลตาย และเมืองโดยรอบก็ตายไปตาม ซึ่งรวมถึงเมืองมอยนักด้วย

## วัฒนธรรม
ปัจจุบันมอยนักเป็นสถานที่จัดเทศกาลสตีฮิยา (Stihia Festival) ซึ่งถือว่าเป็นเทศกาลดนตรีอิเล็กทรอนิกส์ที่ใหญ่ที่สุดของเอเชียกลาง จัดเป็นประจำทุกปีตั้งแต่ปี 2018 เทศกาลนี้ได้รับการบรรยายไว้โดยไวซ์มีเดีย ว่าเป็น "[งานดนตรี]เทคโนอย่างเมามันท่ามกลางสุสานเรือร้าง" ในปี 2019 มีผู้เข้าร่วมเทศกาลถึง 10,000 คน และมีดีเจมาแสดงจากทั้งอุซเบกิสถานและยุโรป ชื่อเทศกาล "Stihia" แปลว่า "พลังของธรรมชาติอันยั้งไว้ไม่ได้" ซึ่งเป็นการสื่อถึงภัยพิบัติทะเลอารัลแห้งเหือด และถึงพลังของดนตรีในการนำพาผู้คนมาอยู่ด้วยกัน นอกจากนี้ยังมีเทศกาล Stihia N+1 จัดควบคู่ไปด้วย ซึ่งประกอบด้วยการเสวนาและพูดคุยเกี่ยวกับศิลปะ วิทยาศาสตร์ จนถึงเทคโนโลยี

## อ้างอิง

หมวดหมู่:เมืองในประเทศอุซเบกิสถาน
ยาห์ยา อับดุล-มาทีน ที่ 2

**ยาห์ยา อับดุล-มาทีน ที่ 2** (; ; เกิด 15 กรกฎาคม ค.ศ. 1986) เป็นนักแสดงชาวอเมริกัน เขาแสดงเป็น แบล็คแมนตา ในภาพยนตร์ของจักรวาลขยายดีซีเรื่อง *[[อะควาแมน]]* และ บ็อบบี ซีล ในละครกฎหมายประวัติศาสตร์ของเน็ตฟลิกซ์เรื่อง  *[[The Trial of the Chicago 7|เดอะไทรอัลออฟเดอะชิคาโก]]* สำหรับบทบาทของเขาเป็น คัล เอเบอร์ ในลิมิเต็ดซีรีส์ของเอชบีโอเรื่อง *[[Watchmen (TV series)|วอชเมน]]* ทำให้เขาได้รับรางวัล ไพรม์เอมมีอวอร์ด สาขานักแสดงสมทบชายยอดเยี่ยมในซีรีส์หรือภาพยนตร์จำกัด นอกจากนี้ เขายังแสดงในตอนของ *[[The Handmaid's Tale (TV series)|เดอะแฮนด์เมดส์เทล]]* และ ''แบล็กมิเรอร์

## อ้างอิง

## แหล่งข้อมูลอื่น
* 

หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงชาวอเมริกันเชื้อสายแอฟริกา
หมวดหมู่:บุคคลจากนิวออร์ลีนส์
หมวดหมู่:บุคคลจากโอกแลนด์ (รัฐแคลิฟอร์เนีย)
หมวดหมู่:ผู้ที่ได้รับรางวัลเอมมี
หมวดหมู่:ศิษย์เก่าจากมหาวิทยาลัยแคลิฟอร์เนีย เบิร์กลีย์
หมวดหมู่:มุสลิมชาวอเมริกัน
แอบู แบกร์ แอล-รอซี

**แอบู แบกร์ แอล-รอซี** (อักษรโรมัน: Abū Bakr al-Rāzī; ชื่อเต็ม: ) , หรือมักเรียกว่า **แอลรอซี** หรือชื่อละติน **ราซีส** (อักษรละติน: Rhazes หรือ Rhasis) เป็นนักศิลปวิทยาการชาวเปอร์เซีย ผู้รู้ด้านแพทยศาสตร์, ปรัชญา และ วิชาเล่นแร่แปลธาตุ มีชีวิตอยู่ในสมัยยุคทองของอิสลาม รอซีได้รับการยอมรับให้เป็นหนึ่งในบุคคลที่มีความสำคัญที่สุดในประวัติศาสตร์การแพทย์ นอกจากนี้ยังมีผลงานเชียนในสาขาวิชาตรรกศาสตร์, ดาราศาสตร์ และ ไวยากรณ์ และเป็นที่รู้จักจากงานเขียนวิพากษ์ศาสนา โดยเฉพาะในประเด็นการเป็นผู้ส่งสาร และ การเปิดผยบางสิ่งจากพระเจ้าแก่มนุษย์

แอลรอซีเป็นบุคคลแรก ๆ ที่ใช้หลักของการแพทย์เชิงทดลอง รวมถึงยังประกอบวิชาชีพเป็นหัวหน้าแพทย์ทั้งในแบกแดด และใน ราย ในฐานะอาจารย์แพทย์ เขายังได้สอนศิษย์จากทุกภูมิหลังและทุกความสนใจ และทุ่มเทให้กับการสอนไม่ว่าศิษย์จะยากดีมีจนเช่นไร ในบรรดาผลงานในสาขาแพทยศาสตร์ของเขา เขาเป็นคนแรกที่ระบุการแยกลักษณะทางคลินิกระหว่างฝีดาษ และ หัด ได้ รวมถึงยังเสนอแนวทางการรักษาฝีดาษไว้เช่นกัน

งานเขียนและแนวคิดทางการแพทย์ของเขาถูกนำไปแปลและกลายมาเป็นที่รู้จักในบรรดาแพทย์ยุคกลางของยุโรป งานของเขามีอิทธิพลมากต่อวงการแพทยศาสตร์ศึกษาของโลกตะวันตกละตินในเวบานั้น บางบทจากงานเขียนเล่ม *Al-Mansuri* ได้แก่บท "ว่าด้วยศัลยศาสตร์" และ "เล่มทั่วไปสำหรับการรักษา" กลายมาเป็นส่วนหนึ่งของการศึกษาแพทยศาสตร์ในมหาวิทยาลัยของตะวันตก Edward Granville Browne ยกย่องให้เขาเป็น "น่าจะเป็นแพทย์มุสลิมที่ยิ่งใหญ่ที่สุด และเป็นต้นฉบับที่สุด และหนึ่งในนักเขียนที่ผลงานเขียนมีอิทธิพลเยอะที่สุด" นอกจากนี้ เขายังได้รับการเรียกว่าเป็น "บิดาแห่งกุมารเวชศาสตร์" รวมถึงยังมีบทบาทมากต่อแพทยศาสตร์ในสาขาสูติศาสตร์ และ จักษุวิทยา หนึ่งในผลงานสำคัญของเขาคือเป็นแพทย์คนแรกที่พบและบรรยายถึงการตอบสนองของรูม่านตาต่อแสงไฟ

## อ้างอิง

### บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
พอล เอฟ. ทอมป์กินส์

**พอล เอฟ. ทอมป์กินส์** (; เกิด 12 กันยายน พ.ศ. 2511) เป็นนักแสดงตลก นักแสดง และนักเขียนชาวอเมริกัน เขามีชื่อเสียงจากผลงานทางโทรทัศน์ในรายการต่าง ๆ เช่น *[[Mr. Show with Bob and David|มิสเตอรืโชว์วิธบ็อบแอนด์เดวิด]]*, *[[Real Time with Bill Maher|เรียลไทม์วิธบิลล์ มาเฮอร์]]* และ *[[Best Week Ever|เบสต์วีคเอเวอร์]]* ภายหลังเปลี่ยนชื่อเป็น *เบสท์วีคเอเวอร์วิธพอล เอฟ. ทอมป์กินส์*

เขามีชื่อเสียงจากการปรากฏตัวหลายครั้งในพอดแคส รวมถึงการปรากฏตัวมากกว่า 200 ครั้งใน *[[Comedy Bang! Bang!|คอมเมดีแบง! แบง!]]* เขายังเคยเป็นพิธีกรรายการทอล์คโชว์ทางฟิวชันแชนแนลรายการ *[[No, You Shut Up!|โน, ยูชัตอัพ]]*, *[[The Dead Authors Podcast|เดอะเดดออเธอร์สพอดแคสต์]]*, ซีรีส์สัมภาษณ์ออนไลน์ของเมดแมนเรื่อง *สปีคอีซีวิธพอล เอฟ. ทอมป์กินส์*, พอดแคสของเอียร์วอลืฟรายการ *[[Spontaneanation|สปอนทานีเอชันวิธพอล เอฟ. ทอมป์กินส์]]* และ *เดอะพอด เอฟ. ทอมป์คาสต์* ซึ่งได้รับการจัดเป็นอันดับ 1 โดย *[[โรลลิงสโตน]]* ในสาขา "เดอะ 10 เบสต์คอมเมดีพอดแคสต์ออฟเดอะโมเมนต์" ในปี ค.ศ. 2011

เขายังเป็นสมาชิกหลักของพอดคาสต์ *[[Superego (podcast)|ซูเปอร์อีโก]]* และเป็นผู้เล่นประจำในพอดคาสต์ *[[Thrilling Adventure Hour|ทริลลิงแอดเวนเจอร์อาวเออร์]]* ซึ่งสิ้นสุดในปี ค.ศ. 2015 ทอมป์กินส์พากษ์เสียงของ มิสเตอร์พีนัทบัตเตอร์ มนุษย์ตุ๊กตาสีเหลืองในซีรีส์อนิเมชั่นเน็ตฟลิกซ์เรื่อง *[[BoJack Horseman|โบแจ้ก เฮาส์แมน]]* ตั้งแต่ปี ค.ศ. 2014 ถึง 2020 เขายังเคยปรากฏตัวในภาพยนตร์ดราม่าเช่น *[[There Will Be Blood|แธร์วิลบีบลัด]]* และ *[[The Informant!|ดิอินฟอร์แมนต์]]* ในปี ค.ศ. 2021 เขามีบทบาทสมทบในซิทคอมเรื่อง *[[Rutherford Falls|รูเธอร์ฟอร์ดฟอลส์]]*

ในเดือนธันวาคม ค.ศ. 2014 *[[Paste (magazine)|เพสต์]]* ยกให้ทวิตเตอร์ของเขาเป็นหนึ่งใน "75 บัญชีทวิตเตอร์ที่ดีที่สุดของปี ค.ศ. 2014" โดยจัดอยู่ในอันดับที่ 70

## อ้างอิง

## แหล่งข้อมูลอื่น
* 
**[http://pft.libsyn.com/ The Pod F. Tompkast]*

หมวดหมู่:นักแสดงอเมริกัน
เอสอีจีพลาซา

**เอสอีจีพลาซา** (; ) เป็นตึกระฟ้าในเซินเจิ้น ประเทศจีน สร้างเสร็จในปี 2000 ตั้งอยู่ที่แยกจุดตัดของถนนถนนซำหน่ามกับตลาดเครื่องใช้ไฟฟ้าหัวเฉียงเป่ย์ เดิมทีมีความสูง  รวมเสาอากาศด้านบนซึ่งต่อมาถูกนำออกไป และเคยเป็นตึกที่สูงที่สุดอันดับที่ 21 ของจีน และที่ 72 ของโลก ชั้นหอชมวิวอยู่ที่ชั้น 69 สามารถเห็นทิวทัศน์ของนครเซินเจิ้นและฮ่องกงตอนเหนือได้ แต่ในปัจจุบันเปลี่ยนพื้นที่เป็นสำนักงานไปแล้ว ชื่อของอาคารตั้งตามบริษัท Shenzhen Electronics Group (SEG) อาคารสูง 71 ชั้น และมีชั้นใต้ดินสี่ชั้น

เมื่อวันที่ 18 พฤษภาคม 2021 อาคารเริ่มสั่นไหว จนเป็นผลให้มีการอพยพฉุกเฉินออกจากอาคาร อาคารถูกปิดสามวันเพื่อตรวจสอบ ผลการตรวจสอบเบื้องต้นระบุว่าไม่ได้เกิดจากแผ่นดินไหว และโครงสร้างหลักของอาคารยังคงปลอดภัย รวมถึงไม่เจอรอยร้าวใด ๆ ในอาคารหรือพื้นที่โดยรอบ

ต่อมาเจ้าหน้าที่ได้ประกาศว่าการสั่นไหวเป็นผลมาจากลมที่ทำให้เสาอากาศบนยอดอาคารสั่น เสาอากาศนี้ใช้สำหรับการนำทางแก่อากาศยานและป้องกันฟ้าผ่า ต่อมาจึงนำออกและทดแทนด้วยอุปกรณืที่มีประโยชน์ใช้สอยคล้ายคลึงกัน ความสูงใหม่ของอาคารหลังถอดเสาอากาศเดิมออกยังคงไม่เป็นที่ทราบกัน

## อ้างอิง

หมวดหมู่:สิ่งก่อสร้างในเชินเจิ้น
หมวดหมู่:ตึกระฟ้าในประเทศจีน
การล่วงประเวณี

**การล่วงประเวณี** () โดยทั่วไปเป็นการมีเพศสัมพันธ์แบบยินยอมระหว่างบุคคลสองคนที่ไม่ได้สมรสกัน ส่วนถ้าเป็นการมีเพศสัมพันธ์กรณีฝ่ายใดฝ่ายหนึ่งสมรสกับบุคคลอื่นแล้ว เรียกว่า การทำชู้ (adultery)

สำหรับหลายคนคำนี้มีความหมายแฝงแบบไม่ยอมรับในทางศีลธรรมหรอศาสนา แต่จะมีความสำคัญแตกต่างกันไปในแต่ละศาสนา สังคมและวัฒนธรรม ในสมัยใหม่ มักไม่ใช่คำนี้และหันไปใช้คำที่ไม่ตัดสินแทน เช่น เพศสัมพันธ์ก่อนสมรส เพศสัมพันธ์นอกสมรส หรือเพศสัมพันธ์เพื่อสันทนาการ

## อ้างอิง

หมวดหมู่:กิจกรรมทางเพศของมนุษย์
หมวดหมู่:จริยธรรม
เครดิตบูโร

**เครดิตบูโร** () เป็นหน่วยงานทำหน้าที่รวบรวมข้อมูลส่วนบุคคล ข้อมูลพฤติกรรมการกู้ยืมและการชำระหนี้ จากผู้กู้ในบริษัทการเงินที่เป็นสมาชิก และเมื่อสมาชิกขอเรียกดูข้อมูล ทางหน่วยงานเครดิตบูโรจะเปิดเผยรายงานข้อมูลเครดิตไปยังสมาชิก ซึ่งในประเทศไทยมี **บริษัท ข้อมูลเครดิตแห่งชาติ จำกัด** เป็นบริษัทข้อมูลเครดิตที่ได้รับใบอนุญาตประกอบกิจการ**ข้อมูลเครดิต** 

การให้กู้ยืมหรือให้สินเชื่อของสถาบันการเงินแก่ทั้งบุคคลธรรดาหรือนิติบุคคล จำเป็นต้องมีข้อมูลส่วนตัว เกี่ยวกับฐานะทางการเงินและประวัติการชำระหนี้ของลูกค้าอย่างเพียงพอว่ามีประวัติอย่างไร และรายการหนี้อยู่กับบริษัทการเงินอื่นเท่าไร โดยข้อมูลเครดิตที่เพียงพอจะสามารถอำนวยความสะดวกแก่ผู้ให้กู้ ในการคัดกรองผู้กู้ และประเมินความน่าเชื่อถือในความสามารถในการชำระเงินกู้คืน ตลอดจนหลีกเลี่ยงการให้สินเชื่อแก่ผู้กู้ที่มีความเสี่ยงสูง และหลีกเลี่ยงความเสียหายจากการผิดนัดชำระหนี้

## อ้างอิง

หมวดหมู่:การธนาคาร
หมวดหมู่:ระบบสารสนเทศ
เพอร์โซนา 5: ดิแอนิเมชัน

***เพอร์โซนา 5: ดิแอนิเมชัน*** () เป็นซีรีส์อนิเมะโทรทัศน์ที่ผลิตโดยโคลเวอร์เวิกส์ โดยดัดแปลงจากเกม *[[เพอร์โซนา 5]]* ที่พัฒนาโดยแอตลัส อนิเมะโทรทัศน์กำกับโดย Masashi Ishihama และเขียนบทโดย Shinichi Inotsume โดย Tomomi Ishikawa ดัดแปลงการออกแบบตัวละครดั้งเดิมของ Shigenori Soejima สำหรับแอนิเมชัน Kazuma Kaneko พนักงานของแอตลัสได้สร้างการออกแบบปีศาจดั้งเดิมขึ้นมา ในขณะที่ Shoji Meguro ผู้ประพันธ์เพลงได้กลับมารับบทของเขาจากเกม

อนิเมะโทรทัศน์มีทั้งหมด 26 ตอนออกอากาศในญี่ปุ่นระหว่างเดือนเมษายนถึงกันยายน พ.ศ. 2561 ตามด้วยตอนพิเศษสี่ตอน ตอนที่ 1 ออกอากาศในเดือนธันวาคม พ.ศ. 2561 ตอนที่ 2 ในเดือนมีนาคม พ.ศ. 2562 และอีก 2 ตอนที่มาในรูปแบบบลูเรย์ที่วางจำหน่ายในเดือนพฤษภาคมและมิถุนายน พ.ศ. 2562 ซึ่งรวมแอนิเมชันโทรทัศน์พิเศษโดยเอ-1 พิกเจอร์ส *เดอะเดย์เบรกเกอร์* ที่ออกอากาศก่อนที่เกมวางจำหน่ายในญี่ปุ่นในเดือนกันยายน พ.ศ. 2559 ซีรีส์นี้อะนิเพล็กซ์ออฟอเมริกาได้ลิขสิทธิ์ฉายในอเมริกาเหนือ
## การผลิด
อนิเมะพิเศษทางโทรทัศน์เรื่อง *เดอะเดย์เบรกเกอร์* ได้รับการประกาศระหว่างงานแสดงของแอตลัสที่งานโตเกียวเกมโชว์ในเดือนกันยายน พ.ศ. 2558 ชื่อของตอนพิเศษได้รับการเปิดเผยในชื่อ *เพอร์โซนา 5: ดิแอนิเมชัน - เดอะเดย์เบรกเกอร์* ในเดือนกรกฎาคม พ.ศ. 2559 โดยมี Takaharu Ozaki เป็นผู้กำกับ Shinichi Inotsume เป็นผู้เขียนบท Toshiyuki Yahagi และ Keita Matsumoto เป็นผู้ออกแบบตัวละคร และเอ-1 พิกเจอร์สเป็นสตูดิโอผลิด อนิเมะออกอากาศในวันที่ 3 กันยายน พ.ศ. 2559  โดยมีความยาว 24 นาทีทางโตเกียวเอ็มเอกซ์ ต่อมามีการออกอากาศทาง GTV, GYT และ BS11 อะนิเพล็กซ์ออฟอเมริกาได้ลิขสิทธิ์ฉายตอนพิเศษในอเมริกาเหนือในเดือนตุลาคม พ.ศ. 2559

ซีรีส์อนิเมะโทรทัศน์ 26 ตอน ได้รับการประกาศในเดือนกรกฎาคม พ.ศ. 2560 สำหรับการออกอากาศใน พ.ศ. 2561 โดยมีโคลเวอร์เวิกส์เป็นผู้ทำซีรีส์แอนิเมชัน อนิเมะโทรทัศน์นี้กำกับโดย Masashi Ishihama และเขียนบทโดย Inotsume และมีการออกแบบตัวละครและปีศาจที่ดัดแปลงมาจากเกมโดย Tomomi Ishikawa และ Kazuma Kaneko ตามลำดับ เพลงประกอบประพันธ์ขึ้นโดย Shoji Meguro ผู้แต่งเพลงประกอบดั้งเดิมของเกม ซึ่งเขียนทั้งเนื้อร้องใหม่และเรียบเรียงเพลงจากเกม Lyn ร้องเพลงเปิดและเพลงจบของซีรีส์ เพลงเปิดคือ "Break In to Break Out" (ตอนที่ 1–13) และ "Dark Sun" (ตอนที่ 14–26) ส่วนเพลงจบคือ "Infinity" (ตอนที่ 2-13), "Found a Light" (ตอนที่ 8) และ "Autonomy" (ตอนที่ 14–26) ซีรีส์นี้ออกอากาศทางช่องโตเกียวเอ็มเอกซ์และเครือข่ายอื่น ๆ ตั้งแต่วันที่ 7 เมษายน ถึงวันที่ 30 กันยายน พ.ศ. 2561 ครึ่งแรกของบทส่งท้ายซีรีส์ชื่อตอน *Dark Sun...* ออกอากาศในวันที่ 30 ธันวาคม 2018 ตอนพิเศษทางโทรทัศน์เรื่องที่ 2 ชื่อ *Stars and Ours* อันเป็นช่วงครึ่งหลังของบทส่งท้าย ออกอากาศในวันที่ 23 มีนาคม พ.ศ. 2562 มีการประกาศตอนพิเศษ 2 ตอนสุดท้ายที่จะรวมเป็นตอนพิเศษในบลูเรย์/ดีวีดีชุดที่ 11 และ 12 ของซีรีส์
## หมายเหตุ

## อ้างอิง

## แหล่งข้อมูลอื่น
* 
* 
* 

หมวดหมู่:อนิเมะที่ออกฉายในปี พ.ศ. 2561
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม

หมวดหมู่:โคลเวอร์เวิกส์
หมวดหมู่:รายการโทรทัศน์ของโตเกียวเอ็มเอ็กซ์
เดอะเลเจนด์ออฟเซลดา: เทียร์ออฟเดอะคิงดอม

***เดอะเลเจนด์ออฟเซลดา: เทียร์ออฟเดอะคิงดอม*** () เป็นวิดีโอเกมเกมแนวแอคชันผจญภัย พัฒนาและจัดจำหน่ายโดยนินเท็นโด เป็นภาคต่อของเกม *[[เดอะเลเจนด์ออฟเซลดา: บรีทออฟเดอะไวลด์]]* (ค.ศ. 2017) ตัวเกมวางจำหน่ายบนนินเท็นโด สวิตช์ในวันที่ 12 พฤษภาคม ค.ศ. 2023 โดยเกมมีการพัฒนาขึ้นจากภาคก่อนหน้าโดยแผนที่มีขนาดใหญ่ขึ้น มีแผนที่บนบก บนท้องฟ้า และใต้ดิน ตัวเกมได้รับคำวิจารณ์ชื่นชมอย่างล้นหลามสำหรับโลกที่เปิดกว้างและฟีเจอร์ที่ส่งเสริมการสำรวจและการทดลองและต่อมาในปี 2025 ได้มีการปล่อยเวอร์ชันอัปเกรดในรูปแบบของ นินเท็นโด สวิตช์ 2 เพื่อเพิ่มประสิทธิภาพของเกม

## การพัฒนา
การพัฒนาเริ่มขึ้นใน ค.ศ. 2017 หลังจากเกม *เดอะเลเจนด์ออฟเซลดา: บรีทออฟเดอะไวลด์* พัฒนาเสร็จสมบูรณ์ ตัวเกมประกาศเปิดตัวในงานอี3 2019 ในฐานะเกมภาคต่อของ *บรีทออฟเดอะไวลด์* ในงานอี3 2021 นินเท็นโดได้ปล่อยตัวอย่างรูปแบบการเล่น องค์ประกอบของเนื้อเรื่องราว และวันวางจำหน่ายใน ค.ศ. 2022 ในเดือนมีนาคม ค.ศ. 2022 นินเท็นโดประกาศว่าตัวเกมถูกเลื่อนวันวางจำหน่ายออกไปเป็นไตรมาสที่ 2 ใน ค.ศ. 2023 ข้อมูลเพิ่มเติมได้รับการประกาศในงานนินเท็นโดไดเรกต์ในเดือนกันยายน ค.ศ. 2022 รวมถึงชื่อ *เทียร์ออฟเดอะคิงดอม* และวันวางจำหน่ายในวันที่ 12 พฤษภาคม ค.ศ. 2023 โดยก่อนที่จะมีการประกาศชื่อของเกมอย่างเป็นทางการ หลายคนเรียกเกมนี้ว่า *บรีทออฟเดอะไวลด์ 2* ซึ่งสำนักข่าว *[[โคตาคุ]]* กล่าวว่าเป็นสิ่งที่ยากที่จะหยุด

Hidemaro Fujibayashi ผู้กำกับ *เดอะบรีทออฟเดอะไวลด์* และ Eiji Aonuma โปรดิวเซอร์ของเซลดากลับมาทำหน้าที่เดิม ตัวเกมเกิดขึ้นหลังจากที่ทีมไม่สามารถใช้ทุกแนวคิดที่วางแผนไว้สำหรับเนื้อหาที่สามารถดาวน์โหลดได้ของ *เดอะบรีทออฟเดอะไวลด์* องค์ประกอบใหม่รวมถึงเกาะลอยน้ำเหนือฮุรูลโดยผู้เล่นสามารถทะยานระหว่างพวกเขาในรูปแบบที่คล้ายกับเกม *[[เดอะเลเจนด์ออฟเซลดา: สกายวอร์ดซอร์ด]]* (ค.ศ. 2011)

Aonuma กล่าวว่าเกมโอเพนเวิลด์อย่างเกม *[[เรดเดดรีเดมพ์ชัน 2]]* และ *[[ดิเอลเดอร์สครอลล์ส V: สกายริม]]* เป็นแรงบันดาลใจในการพัฒนา ในเดือนกุมภาพันธ์ ค.ศ. 2023 หน้าจากอาร์ตบุ๊กที่มีการออกแบบตัวละครและสถานที่รั่วไหลทางออนไลน์ ตัวเกมที่สามารถเล่นได้ก็รั่วไหลออกมาทางออนไลน์ในสองสัปดาห์ก่อนที่เกมจะวางจำหน่าย

## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2566
หมวดหมู่:วิดีโอเกมเดอะเลเจนด์ออฟเซลดา
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับนินเท็นโดสวิตช์ 2
หมวดหมู่:วิดีโอเกมแฟนตาซี
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมโอเพนเวิลด์
หมวดหมู่:วิดีโอเกมแอ็กชันผจญภัย
แอนโธนี รามอส

**แอนโธนี รามอส มาร์ติเนซ** (; เกิด 1 พฤศจิกายน ค.ศ. 1991) เป็นนักแสดงและนักร้องชาวอเมริกัน ในปี ค.ศ. 2015 เขาได้ก่อกำเนิดบทบาทคู่ของ จอห์น ลอเรนส์ และ ฟิลิป แฮมิลตัน ในละครเพลงบรอดเวย์เรื่อง *[[Hamilton (musical)||แฮมิลตัน]] * รามอสยังปรากฏตัวในภาพยนตร์ฉบับปี ค.ศ. 2021 เรื่อง *[[In the Heights (film)|อินเดอะไฮท์]]* ในบททหารเรือและในภาพยนตร์ปี ค.ศ. 2018 เรื่อง ''อะสตาร์อิสบอร์น'' โดยรับบทเป็นรามอน ในปี ค.ศ. 2021 เขาได้รับการเสนอชื่อเข้าชิงรางวัลไพรม์ไทม์เอมีอวอร์ด สาขานักแสดงสมทบชายยอดเยี่ยมในซีรีส์เฉพาะหรือภาพยนตร์ สำหรับการแสดงของเขาบันทึกการแสดงสดในดิสนีย์+ เรื่อง *แฮมิลตัน* ซึ่งเผยแพร่ในปี ค.ศ. 2020 เขามีกำหนดจะแสดงใน *[[ทรานส์ฟอร์เมอร์ส: ไรส์ออฟเดอะบีสต์]]* ในปี ค.ศ. 2023

## อ้างอิง
 

## แหล่งข้อมูลอื่น
* 

 

หมวดหมู่:นักแสดงอเมริกัน 
หมวดหมู่:บุคคลที่เกิดในปี พ.ศ. 2534
บีมาเรสทอน

**บีมาเรสทอน** (; ) หรือ *dar al-shifa* (หรือ *darüşşifa* ในภาษาตุรกี) หรือ *maristan* หมายถึงโรงพยาบาลในประวัติศาสตร์ของโลกอิสลาม

## ศัพทมูลวิทยา
*Bimaristan* มาจากคำภาษาเปอร์เซีย  *bīmārestān* แปลว่า "โรงพยาบาล" โดย *bimar-* มาจากภาษาปาห์ลาวี *vīmār* หรือ *vemār* แปลว่าคนป่วย กับ *[[-stan]]* เป็นคำต่อท้ายหมายถึงสถานที่ นอกจากนี้ คำว่า 'Bimaristan' ยังเป็นคำที่มีรากมาจากภาษาเปอร์เซียหมายถึง "แหล่งกำเนิดของโรค"

## ประวัติศาสตร์

โรงพยาบาลสนามถือเป็นบีมาเรสทอนในยุคแรก ซึ่งมีให้บริการยา อาหาร และน้ำ พร้อมกับแพทย์และเภสัชกร ตามธรรมเนียมถือว่าบิมาริสถานแรกอยู่ในกระโจมที่ตั้งขึ้นโดย Rufaidah al-Asalmia ใน ค.ศ. 627 ระหว่างยุทธการสนามเพลาะ ในโลกอิสลามซึ่งกว้างใหญ่นั้นมีเมืองสำคัญที่มีบิมาริสถานสำคัญและเป็นที่รู้จักมาก คือ แบกแดด, ดามัสกัส และ ไคโร

## อ้างอิง

หมวดหมู่:โรงพยาบาล
หมวดหมู่:ประวัติศาสตร์อิสลาม
หมวดหมู่:สิ่งประดิษฐ์อิสลาม
คิงสลีย์ เบน-อาดีร์

**คิงส์ลีย์ เบน-อาดีร์** (; เกิด 28 กุมภาพันธ์ พ.ศ. 2529) เป็นนักแสดงชาวอังกฤษ เขาได้แสดงในละครหลายเรื่องในโรงละครลอนดอน เขารับบทนักพยาธิวิทยาชื่อ มาร์คัส ซัมเมอร์ ในละครนักสืบของไอทีวีเรื่อง *[[Vera (TV series)|วีรา]]* และนักสืบเอกชนชื่อ คาริม วอร์ชิงตัน ในฤดูกาลที่สองของซีรีส์เน็ตฟลิกซ์เรื่อง *[[The OA|ดิโอเอ]]* ตั้งแต่ปี ค.ศ. 2017 ถึง 2019 เขาปรากฏตัวในซีรีส์เรื่องที่สี่และห้าของบีบีซีวัน ละครชุดทางโทรทัศน์เรื่อง ''พีคกี้ไบลเดอร์'' ในปี ค.ศ. 2020 เขาได้แสดงเป็น มัลคอมเอ็กซ์ ในภาพยนตร์ของเอมะซอนสตูดิโอส์เรื่อง *[[One Night in Miami...|วันไนท์อินไมาอามี]]* (2020)

## อ้างอิง
 

## แหล่งข้อมูลอื่น
* 

 

หมวดหมู่:นักแสดงอังกฤษ 
หมวดหมู่:บุคคลที่เกิดในปี พ.ศ. 2529
เดอร์มอท มัลโรนีย์

**เดอร์มอท มัลโรนีย์** (; เกิด 31 ตุลาคม พ.ศ. 2506) เป็นนักแสดงชาวอเมริกัน เขามีชื่อเสียงจากบทบาทในภาพยนตร์โรแมนติกคอมมาดี้, ตะวันตก และดรามา ปรากฏตัวบนจอภาพยนตร์ตั้งแต่ปี ค.ศ. 1986 เขาเป็นที่รู้จักจากผลงานในภาพยนตร์หลายเรื่อง เช่น *[[Young Guns (film)|ยังกันส์]]* (1988), *[[Staying Together (film))|สเตย์อิงทูเกเธอร์]]* (1989), *[[Where the Day Takes You|แวร์เดอะเดย์เทคส์ยู]]* (1992), *[[Point of No Return (1993 film)|พอยท์ออฟโนรีเทิร์น]]* (1993), *[[Angels in the Outfield (1994 film)|แองเจิลส์อินดิเอาท์ฟิลด์]]* (1994), *[[My Best Friend's Wedding|มายเบสท์เฟรนด์เวดดิง]]* (1997), *[[About Schmidt|อะเบาท์ชมิดต์]]* (2002), *[[The Wedding Date|วันแต่งงาน]]* (2005), *[[Zodiac (film)|โซดิแอค]]* (2007), **' (2013), **' (2015) และภาพยนตร์เอชบีโอเรื่อง *[[The Last Outlaw (ภาพยนตร์โทรทัศน์)|เดอะลาสเอาท์ลอว์]]* (1993) และ *[[Long Gone (film)|ลองกอน]]* (1987) มัลโรนีย์เล่นเป็นตัวร้ายหลักชื่อ ฟรานซิส กิบสัน ในเรื่อง *[[Crisis (TV series)|ไครซิส]]* (2014) ของเอ็นบีซี, ดร. วัลเตอร์ วัลเลซ ในเรื่อง *[[Pure Genius|เพียวจีเนียส]]* (2016–2017), ฌอน เพียร์ซ ในเรื่อง ''เชมเลส'' (2015–2017) และบ๊อบบี้ เชอริแดนในยูเอสเอเรื่อง ''เดอะเพิร์จ'' (2018–2019)

## อ้างอิง
 

## แหล่งข้อมูลอื่น
* 

 

หมวดหมู่:นักแสดงอเมริกัน 
หมวดหมู่:บุคคลที่เกิดในปี พ.ศ. 2506
ซาโมซา

**ซาโมซา** (อักษรโรมัน: samosa; ) เป็นขนมทำจากแป้งอบหรือทอดสอดไส้ โดยใส้ทำมาจากวัตถุดิบหลายชนิด เช่น มันฝรั่ง, หอมใหญ่ และ ถั่วเขียว ใส่เครื่องเทศ ซาโมซามีหลายรูปแบบ ทั้งสามเหลี่ยม โคน จันทร์ครึ่งเสี้ยว โดยทั่วไปนิยมทานซาโมซาเคียงกับชัตนีย์ ซาโมซาอาจมีที่มาตั้งแต่สมัยยุคกลางหรือก่อนหน้านั้น ซาโมซาเป็นอาหารจานนิยมของเอเชียใต้, ตะวันออกกลาง, เอเชียกลาง, แอฟริกาตะวันออก เป็นต้น

คำว่า *samosa* มาจากภาษาฮินดี *สโมสา* (* ), ซึ่งสามารถย้อนรากไปได้ถึง[[Middle Persian language|ภาษาปาห์ลาวี]]คำว่า  () ซึ่งแปลว่า "ขนมแป้งรูปสามเหลี่ยม" นอกจากนี้ยังมีขนมแป้งคล้ายกัน เรียกว่า  ในภาษาอาหรับ ในตำราอาหารอาหรับยุคกลางบางครั้งสะกดว่า  ส่วนใน[[แอฟริกาใต้]]นิยมใช้คำสะกดว่า *samoosa*

ซาโมซามีที่มาจาก[[เอเชียกลาง]] ปรากฏการกล่าวถึงซาโมซาเก่าที่สุดในบทกวียุค[[Abbasid Caliphate|อับซาซิด]] โดยกวี [[Ishaq al-Mawsili]] เขียนเชิดชู *sanbusaj* ส่วนสูตรอาหารพบในตำราอาหารของอาหรับยุคศตวรรษที่ 10-13 ภายใต้ชื่อต่าง ๆ เช่น *sanbusak*, *sanbusaq* และ *sanbusaj* ซึ่งล้วนเป็นคำที่มีรากมาจากคำภาษาเปอร์เซีย  ใน[[อิหร่าน]] ซาโมซาเป็นที่นิยมจนถึงศตวรรษที่ 16 แต่ในศตวรรษที่ 20 ความนิยมมีอยู่แค่ในบางแคว้นเท่านั้น (เช่น  ใน Larestan) [[Abolfazl Beyhaqi]] (995–1077) นักประวัติศาสตร์ชาวอิหร่านระบุถึงซาโมซาในหนังสือประวัติศาสตร์ *Tarikh-e Beyhaghi''

## อ้างอิง

หมวดหมู่:อาหารอินเดีย
หมวดหมู่:อาหารว่าง
หมวดหมู่:อาหารแอฟริกา
หมวดหมู่:อาหารตะวันออกกลาง
หมวดหมู่:อาหารทอดในน้ำมันท่วม
เฟรนช์บูลด็อก

**เฟรนช์บูลด็อก** (; ) เป็นพันธุ์สุนัขเลี้ยงหรือสุนัขพันธุ์เล็กฝรั่งเศส โดยได้ปรากฏขึ้นในปารีสในช่วงกลางคริสต์ศตวรรษที่สิบเก้า ซึ่งเป็นผลมาจากการผสมข้ามพันธุ์ของบูลด็อกพันธุ์เล็กที่นำเข้าจากอังกฤษ กับสุนัขที่ชอบจับหนูปารีสในท้องถิ่น

โดยทั่วไปจะเก็บไว้เป็นสัตว์เลี้ยง และเป็นหนึ่งในสุนัขที่ขึ้นทะเบียนบ่อยที่สุดในหลายประเทศ เช่น ออสเตรเลีย, สหราชอาณาจักร และสหรัฐ

## ประวัติ
ตั้งแต่ต้นคริสต์ศตวรรษที่สิบเก้า บูลด็อกได้รับการเพาะในสหราชอาณาจักรเพื่อวัตถุประสงค์อื่นนอกเหนือจากกีฬาเลือดแบบดั้งเดิม เช่น การใช้สุนัขรบกวนวัว ซึ่งเป็นกีฬาที่ถูกห้ามใน ค.ศ. 1835 โดยช่วงกลางคริสต์ศตวรรษดังกล่าวได้มีบูลด็อกขนาดเล็กซึ่งมักมีน้ำหนักประมาณ 7–11 กก. (15–24 ปอนด์) แม้ว่าบางตัวจะมีน้ำหนักน้อยกว่ามาก

ในเวลาเดียวกัน คนงานลูกไม้จากนอตทิงแฮมซึ่งถูกแทนที่โดยการปฏิวัติอุตสาหกรรมก็เริ่มตั้งถิ่นฐานในนอร์ม็องดี ประเทศฝรั่งเศส พวกเขานำสุนัขหลากหลายชนิดมาด้วย รวมถึงบูลด็อกพันธุ์เล็ก สุนัขเหล่านี้ได้รับความนิยมในประเทศฝรั่งเศสและมีการค้าขายบูลด็อกขนาดเล็กที่นำเข้า โดยผู้เพาะในประเทศอังกฤษส่งบูลด็อกที่คิดว่าตัวเล็กเกินไปไป หรือมีข้อบกพร่อง เช่น หูที่ตั้งขึ้น โดยใน ค.ศ. 1860 มีบูลด็อกขนาดเล็กเหลืออยู่ไม่กี่ตัวในประเทศอังกฤษ ซึ่งเป็นที่นิยมในประเทศฝรั่งเศส

## อ้างอิง

หมวดหมู่:พันธุ์สุนัขที่มีต้นกำเนิดในประเทศฝรั่งเศส
หมวดหมู่:พันธุ์สุนัขโลก
หมวดหมู่:สุนัขพันธุ์เล็ก
หมวดหมู่:สัตว์ที่พบในประเทศฝรั่งเศส